Seal the Deal &amp; Let's Boogie

Seal the Deal &amp; Let's Boogie je šiesty štúdiový album dánskej heavy metalovej skupiny Volbeat. Album bol vydaný 3. júna 2016. Je to prvý album bez Andersa Kjølholma, ktorý odišiel predchádzajúci rok.
V apríli 2015 spevák Michael Poulsen prezradil, že doposiaľ pre album napísal sedem skladieb. V novembri 2015 bolo ohlásené, že Anders Kjølholm opustil skupinu. Podľa Poulsena si členovia skupiny spolu sadli, hovorili o nadchádzajúcom roku a "„boli tam nejaké veci, na ktorých by sme sa nedokázali dohodnúť“", a dodal, že "„nebola to veľká dráma“". Kaspar Boye Larsen bol v máji 2016 vyhlásený za náhradníka Kjølholma, po odohratí hry na basgitaru pre skupinu Volbeat na ich nedávnom americkom turné. Larsen poznal Michaela Poulsena a bubeníka Jona Larsena od začiatku 90. rokov a nahradil Andersa Kjølholma na prvom európskom turné skupiny Volbeat v roku 2006.
Dňa 7. apríla 2016 skupina Volbeat oznámila vydanie albumu Seal "the Deal &amp; Let's Boogie". Hlavný gitarista Rob Caggiano povedal o hudobnom obsahu albumu: "„Určite existujú nejaké veci, ktoré sa tiahnu do a von z náhravky. Viete, posledný album sa silno naklonil smerom k westernovskému materiálu a, však viete, banditov a kovbojov a podobných vecí. V tejto nahrávke sú určite aj nejaké coolové postavy a niektoré voodoo veci, ktoré ma vždy fascinovali.“" Hlavný spevák Michael Poulsen, uviedol že verí v duchovný svet, hovoriac: "„Vždy som sa veľmi zaujímal o duchovný svet a všetky také veci, tiež o tmavé, duchovné veci ... Hádam, že je to len niečo, do čoho je veľmi veľa ľudí na metalovej a rockovej scéne. Pamätám si, že som sa veľmi zaujímal o to, keď som bol tínedžer a videl som veľa hororových filmov, ktoré stále pozerám.“" Poulsen tiež nazval album "„duchovným albumom, pretože texty sú veľmi duchovné, nie sú náboženské, nie sme veriaci, ale veríme v duchovný svet.“"
Hudobne je album melodickejší a menej heavy metalový než predošlé albumy, pričom Michael Poulsen priznáva, že "„je to skôr album rockový.“" Po prvýkrát Volbeat používa ženské doplnkové vokály v niekoľkých skladbách speváčku Miu Maju a „Goodbye Forever“ obsahuje aj zbor Harlem Gospel Choir. Poulsen povedal, že je najpyšnejší z albumových zborov, ktoré nazval "„najsilnejšími, čo som kedy urobil.“" Spevák Danko Jones spolupracoval na skladbe „Black Rose“. Poulsen s ním zostal v kontakte, odkedy v roku 2006 koncertoval Jones so svojou skupinou v Kodani.
Single.
Skladba „The Devil's Bleeding Crown“ vyšla ako prvý singel albumu v Severnej Amerike 7. apríla 2016. Umiestnila sa na čísle 1 v rebričku "Billboard" Mainstream Rock Songs v Spojených štátoch.
Medzinárodne bola skladba „For Evigt“ (znamená "Navždy") prvým singlom vydaným 29. apríla 2016. Singel obsahuje dánskeho speváka Johana Olsena z rockovej skupiny Magtens Korridorer a je druhou spoluprácou medzi Olsenom a skupinou Volbeat po singli „The Garden's Tale“ (2007). Skladba „For Evigt“ nahrádza v severoamerickej verzií skladbu „The Bliss“, kde dánsky zbor, ktorý spieva Olsen, spieva Michael Poulsen v angličtine.
Skladba „Seal the Deal“ bola vydaná ako druhý medzinárodný singel albumu 20. mája 2016. Dňa 13. septembra 2016 bola pripravená na vyslanie do active rockových rádií v Spojených štátoch ako druhý singel albumu v Severnej Amerike. Skladba „Seal the Deal“ sa umiestnila na treťom mieste v rebríčku Billboard Mainstream Rock Songs.
Dňa 5. septembra 2016 vydali skladbu „Let It Burn“ ako tretí medzinárodný singel albumu.
Skladba „Black Rose“ vyšla ako tretí singel v Severnej Amerike, kde bol vysielaný do active rockových rádií v USA 7. marca 2017. Singel sa umiestnil na prvom mieste na Billboard Mainstream Rock Songs rebríčku v Spojených štátoch a stal sa šiestym číslom 1 skupiny Volbeat v rebríčku.
Umiestnenie.
Album debutoval na prvom mieste v Dánsku. V otváracom týždni predali 8336 kusov, čo je najväčší prvotýždenný predaj roku 2016. V Spojených štátoch debutovala na štvrtom mieste na Billboard 200 s prvotýždňovým predajom 51 000 kusov. Je to album s najvyšším hodnotením skupiny v USA a druhým najvyššie umiestneným albumom dánskeho aktu za albumom skupiny Lukas Graham, "Blue Album", ktorý sa umiestnil na čísle 3 dva mesiace skôr. Album sa debutoval na čísle 16 v rebríčku UK Albums Chart, pričom sa v prvom týždni predávalo 4083 kópií.